
转讜住驻讜转





	专讘讗 讗诪专 讻讬讜谉 砖讛转讞讬诇 砖讜讘 讗讬谞讜 驻讜住拽. 讻诇讜诪专 讻讬讜谉 砖讛转讞讬诇 讘讬讜诐 专讗砖讜谉 砖诇 讗讞专讜谞讬诐 砖讜讘 讗讬谞讜 驻讜住拽 讜讻谉 讛驻住拽: 讬讜专讛 讘诪专讞砖讜谉 讛讜讗. 驻讬' 讗拽专讗 讚讻转讬讘 讜讬讜专讚 诇讻诐 讙砖诐 诪讜专讛 讜诪诇拽讜砖 讘专讗砖讜谉 驻专讬讱 讚诪转谞讬' 讗驻砖专 诇转专抓 讚讗诪诇拽讜砖 拽住诪讬讱 讗讘诇 讘讬讜专讛 诪讜讚讛 讚讘诪专讞砖讜谉: 讜讘讞讝讬专转讜 讗讜讻诇 讞讝讬讝 诪谉 讛转诇诐 讜讻讜' 讜拽砖讬讗 讛讗 讚拽讗诪专 诇注讬诇 谞诪爪讗 讛讙讚讬诇讛 讘砖砖讛 讞讚砖讬诐 讙讚讬诇讛 讘讗讞讚 注砖专 讬讜诐 讛讜讛 诇讬讛 诇诪讬诪专 讙讚讬诇讛 讘转诇讬住专 讜讘讬''讚 讬讜诪讬 砖讛专讬 诪讬讚 诪转讞诇转 诇讬讙讚诇 讜砖诪讗 讬''诇 讚诇讻诇 讛诪讗讜讞专转 砖谞讝专注讛 讘砖诇讬砖讬转 拽讗诪专 谞诪爪讗 讙讚讬诇讛 讘讬''讗 讬讜诐 讜爪''注: 诇讗 讗讘讜讗 讘注讬专. 驻讬专讜砖 讘注讬专 专''诇 讘注讬专 诪诪砖 讜讬''诪 驻砖讟讬讛 讚拽专讗 讘注讬专 讘砖谞讗讛 讻诇讜诪专 诇讗 讗讘讜讗 讘砖谞讗讛 讜注讬专 讛讜讬 诇' 砖谞讗讛 讻诪讜 讜诪诇讗讜 驻谞讬 转讘诇 注专讬诐 (讬砖注讬讛 讬讚):





专讘讬谞讜 讞谞谞讗诇

讜讗诐 讬砖讗诇讜 诪讬讜诐 讟讜讘 (讛专讗砖讜谉) [讛讗讞专讜谉] 砖诇 讞讙 讜讬专讚 讛诪讟专 谞诪爪讗 讛诪讟专 诪注讻讘谉 讘讞讝讬专转谉 讜讗讜拽讬诪谞讗 讘讝诪谉 讛讝讛 讚诇讬讻讗 讘讬转 讛诪拽讚砖 讜砖拽诇讬 讜讗住拽讜讛 [诪讜谞讛] 讻"讗 讬讜诐 诪专"讛 讜注讚 讬讜"讟 讛讗讞专讜谉 砖诇 讞讙 讜诪转讞讬诇 诇讛讝讻讬专 讘讬讜"讟 讛讗讞专讜谉 讻讚专讱 砖诪讜谞讛 讬' 讬诪讬诐 诪专"讛 讜注讚 讬讜讛"讻 讜讛注砖讬专讬 讛讜讗 讬讜讛"讻. 讜诪转讞讬诇 诇讛讝讻讬专 讜讻讬讜谉 砖诪转讞讬诇 砖讜讘 讗讬谞讜 驻讜住拽 讜讻谉 讛诇讻讛:



诪转谞讬' 注讚 诪转讬 砖讜讗诇讬谉 讗转 讛讙砖诪讬诐 讻讜' 讛讗 讗住讬拽' 诇砖诪注转讗 讻讬 砖"抓 讛讬讜专讚 诇驻谞讬 讛转讬讘讛 讘讬讜"讟 讛专讗砖讜谉 砖诇 驻住讞 诪讝讻讬专 诪讜专讬讚 讛讙砖诐 讜驻讜住拽 诪诇讛讝讻讬专 讜讛讬讜专讚 讘诪讜住祝 讗讬谞讜 诪讝讻讬专 讻讬讜谉 砖讗"专 诪讗讬专 注讚 砖讬爪讗 谞讬住谉 砖谞讗' 讜讬讜专讚 诇讻诐 讙砖诐 诪讜专讛 讜诪诇拽讜砖 讘专讗砖讜谉 讜讗拽砖讬谞谉 讜讛讗 诪讜专讛 讘诪专讞砖讜谉 讛讜讗 讜诪诇拽讜砖 讘谞讬住谉 讜砖谞讬谞谉 讘讬诪讬 讬讜讗诇 讘谉 驻转讜讗诇 (砖"诪) [谞讗诪专] 诪讜专讛 讘谞讬住谉 砖讬爪讗 讗讚专 讜诇讗 讬专讚讜 讙砖诪讬诐.



讬专讚 专讘讬注讛 专讗砖讜谞讛 讘讗讞讚 讘谞讬住谉 讗诪专 诇讛诐 讛谞讘讬讗 爪讗讜 讜讝专注讜 谞注砖讛 诇讛谉 谞住 讜谞转讙诇讛 诇讛诐 讛讞讟讬诐 砖讗讜讙专讬谉 讛谞诪诇讬谉 讘讞讜专讬谉 讜讘讻转诇讬诐 讜诇拽讞讜 讗讜转谉 讜讝专注讜 讬专讚讛 诇讛谉 专讘讬注讛 砖谞讬讬讛 讘讞诪砖讛 讘谞讬住谉 讜爪诪讞讜 讝专注讬诐 讜讛拽专讬讘讜 讛注讜诪专 讘讬"讜 讘谞讬住谉.



谞诪爪讗转 转讘讜讗讛 讛讙讚讬诇讛 讘讜' 讞讚砖讬诐 讙讬讚诇讛 讘讬"讗 讬讜诐 注诇 讗讜转讜 讚讜专 谞讗诪专 讛讝讜专注讬诐 讘讚诪注讛 讘专谞讛 讬拽爪讜专讜 讛砖讜专 砖讛讬讛 讘讛诇讬讻转讜 讛讜诇讱 讻诪讜 讘讜讻讛.



讘讞讝讬专转讜 讛讬讛 讗讜讻诇 讞讝讬讝. 讘讗 讬讘讗 讘专谞讛 [谞讜砖讗] 讗诇讜诪讜转讬讜 拽谞讛 讝专转 砖讘讜诇转 砖转讬诐.



讗"诇 专讘 谞讞诪谉 诇专' 讬爪讞拽 讛讗 讚讻转讬讘 讻讬 拽专讗 讛' 诇专注讘 讜讙讜' 讗讜转谉 讝' 砖谞讬诐 诪讗讬 讗讻讜诇 讗"诇 讛讻讬 讗"专 讬讜讞谞谉 砖谞讛 专讗砖讜谞讛 讗讻诇讜 诪讛 砖讘讘转讬诐 砖谞讬讛 讗讻诇讜 诪讛 砖讘砖讚讜转 讻讜'. 讜转讜讘 讘注讗 诪讬谞讬讛 讘拽专讘讱 拽讚讜砖 讜诇讗 讗讘讜讗 讘注讬专 讗"诇 讛拽讚讜砖 讘专讜讱 讛讜讗 诇讬砖专讗诇 砖讗讬谞讜 讘讗 讘讬专讜砖诇讬诐 砖诇 诪注诇讛 注讚 砖讬讘谞讛 诇讛诐 讬专讜砖诇讬诐 砖诇 诪讟讛 讜讬砖专讛 砖讻讬谞转讜 讛拽讚讜砖讛 讘拽专讘诐. 讜转讜讘 讘注讗 诪讬谞讬讛 诪"讚 讜讘讗讞转 讬讘注专讜 讜讬讻住诇讜 讜讙讜'.



讗"诇 讗讞转 讛讬讗 砖诪讘注专转 讛专砖注讬诐 诇讙讬讛谞诐 讜诪讗讬 谞讬讛讬 注"讝. 讜转讜讘 讘注讗 诪讬谞讬讛 诪"讚 讻讬 砖转讬诐 专注讜转 注砖讛 注诪讬 讜讙讜' 转专转讬 讘诇讞讜讚 讛讜讗 讚注讘讜讚.



讻"讘 砖讘讬拽讗 诇讛讜 讬砖 诪讬 砖诪驻专砖 讜讻讬 讬砖 注讘讬专讛 讛讻转讜讘讛 讘讻"讚 住驻专讬诐 讻诇讜诪专 讘诪拽专讗 砖诇讗 注砖讜 讗讜转讛 讜讗诪讗讬 讻转讬讘 讻讬 砖转讬诐 专注讜转 (讜讻"讘 讚诪转诪讛 讻诇讜诪专 讜讻讬 讛谞讬讞讜 讻"讚 住驻专讬诐 注讘讬专讛 讛讻转讜讘讛 讘讛诐 砖诇讗 注砖讜 讗讜转讛) 讜讗谞讜 拽讘诇谞讜 诪专讘讜转讬谞讜 讻讬 讗诇讜 讛谉 讻"讚 讞讟讗讜转 讘讻讗谉 讛诐 讛诪驻讜专砖讬诐 讘转诇诪讜讚 讗"讬 讘驻专拽 讗诇讜 砖讗讬谉 诇讛诐 讞诇拽 讬砖 诪谉 讛讞讻诪讬诐 讛诪驻专砖讬诐 砖讛讬讜 讗讜诪专讬诐 讻"讚 专注讜转 讗诇讜 讛谉 讛谞讚讘专讜转 讘讛讗讬 拽专讗 讗讜转讬 注讝讘讜 诪拽讜专 诪讬诐 讞讬讬诐. 诇讞爪讜讘 诇讛诐. 注讝讘讱 讗转 讛' 讗诇讛讬讱. 专注转讱 讜诪砖讜讘讜转讬讱 讜诇讗 驻讞讚转讬 讗诇讬讱 诇讗 讗注讘讜专 爪讜注讛 讝讜谞讛 谞讛驻讻转 谞讻转诐 注讜谞讱 诇讗 谞讟诪讗转讬 讚专讻讱 讘讙讬讗 讗讛讘转讬 讝专讬诐 讜讗讞专讬讛诐 讗诇讱 讛讜讘讬砖讜 讛诪讛 诪诇讻讬讛诐 砖专讬讛诐 讻讛谞讬讛诐 讜谞讘讬讗讬讛诐 讗讜诪专讬诐 诇注抓 讗讘讬 讗转讛 讜诇讗讘谉 讗转 讬诇讚转谞讜 讻讬 驻谞讜 讗诇讬 注讜专祝 诪住驻专 注专讬讱 讛讬讜 讗诇讛讬讱 讗诇讜 讻"讚 专注讜转 讗"专 讬讜讞谞谉 诇讗 讙诇讜 讬砖专讗诇 注讚 砖谞注砖讜 讻"讚 讻转讜转 砖诇 诪讬谞讬诐 砖谞讗诪专 讘谉 讗讚诐 砖讜诇讞 讗谞讬 讗讜转讱 讜讙讜' 讗诇 讙讜讬 讛诪讜专讚 诇讗 谞讗诪专 讗诇讗 讙讜讬 讛诪讜专讚讬诐 讜诪爪讗谞讜 讘诪讚专砖 讞讝讬转 讗"专 讬讜讞谞谉 讻"讚 讞讟讗讜转 讛讜讻讬讞 讬讞讝拽讗诇 讛谞讘讬讗 讗转 讬砖专讗诇 讘驻专砖转 讛转砖驻讜讟 讗转 注讬专 讛讚诪讬诐 讗诇讜 讛谉 注讬专 砖讜驻讻转 讚诐 讜注砖转讛 讙诇讜诇讬诐 讟诪讗转 讛砖诐 专讘转 讛诪讛讜诪讛 讗讬砖 诇讝专讜注讜 讛讬讜 讘讱 诇诪注谉 砖驻讜讱 讚诐 讗讘 讜讗诐 讛拽诇讜 讘讱 诇讙专 注砖讜 讘注讜砖拽 讘转讜讻讱 讬转讜诐 讜讗诇诪谞讛 讛讜谞讜 讘讱 拽讚砖讬 讘讝讬转 讜讗转 砖讘转讜转讬 讞诇诇转 讗谞砖讬 专讻讬诇 讛讬讜 讘讱 讜讗诇 讛讛专讬诐 讗讻诇讜 讘讱 讝诪讛 注砖讜 讘转讜讻讱 注专讜转 讗讘 讙诇讛 讘讱 讟诪讗转 讛谞讚讛 注谞讜 讘讱 讜讗讬砖 讗转 讗砖转 专注讛讜 注砖讛 转讜注讘讛 讜讗讬砖 讗转 讻诇转讜 讟诪讗 讘讝诪讛 讜讗讬砖 讗转 讗讞讜转讜 讘转 讗讘讬讜 注谞讛 讘讱 砖讜讞讚 诇拽讞讜 讘讱 谞砖讱 讜转专讘讬转 诇拽讞转 讜转讘爪注讬 专注讬讱 讘注砖拽 讜讗讜转讬 砖讻讞转 谞讗诐 讛' 讜注诇 讻讜诇诐 诇讗 讞转诐 讗诇讗 注诇 讛讙讝诇 讜讛谞讛 讛讻讬转讬 讻驻讬 讗诇 讘爪注讱 讗砖专 注砖讬转 讜注诇 讚诪讱 讗砖专 讛讬讜 讘转讜讻讱. 讛讬注诪讜讚 诇讘讱 讗诐 转讞讝拽谞讛 讬讚讬讱 诇讬诪讬诐 讗砖专 讗谞讬 注讜砖讛 讗讜转讱 讗谞讬 讛' 讚讘专转讬 讜注砖讬转讬.





专讘讬谞讜 讙专砖讜诐

讻讬讜谉 砖讛转讞讬诇 诇砖讗讜诇 讘诪讜住祝 讚讬讜诐 专讗砖讜谉 砖讜讘 讗讬谞讜 驻讜住拽 讗诇讗 砖讜讗诇 讘诪谞讞讛 讘砖讞专讬转 讜讘注专讘讬转 讜诪讜住祝 讜讻讜' 讜讗祝 专讘 讛讚专 讘讬讛 讜讗诪专 讻讬讜谉 砖讛转讞讬诇 砖讜讘 讗讬谞讜 驻讜住拽. 诪讜谞讛 讻"讗 讘转砖专讬 讚讛讬讬谞讜 专讗砖讜谉 砖诇 讗讞专讜谉 讜讬转讞讬诇 诇砖讗讜诇 讜砖讜讘 讗讬谞讜 驻讜住拽:



讻讚专讱 砖诪讜谞讛 诪专"讛 讜注讚 讬讜讛"讻. 讬讜专讛 讜诪诇拽讜砖 讘专讗砖讜谉 讛讗讬 专讗砖讜谉 讛讬讬谞讜 谞讬住谉. 讘讬诪讬 讬讜讗诇 谞转拽讬讬诐 诪拽专讗 讛讝讛 讬讜专讛 讘专讗砖讜谉 讜诇注讜诇诐 讬讜专讛 讘诪专讞砖讜谉 讛讜讗:



砖谞讬 讜砖诇讬砖讬 讜专讘讬注讬 讘谞讬住谉 谞诪爪讗 转讘讜讗讛 砖专讙讬诇讛 诇讛转讙讚诇 讘讜' 讞讚砖讬诐 讙讚讬诇讛 讘讬"讗 讬讜诐 诪专讘讬注讬 讚谞讬住谉 注讚 讬讜诐 讬"讜 讘讜 砖诪拽专讬讘讬谉 讘讜 讛注讜诪专:



讻砖讛砖讜专 讛讜诇讱 诇讝专讜注 讘讜讻讛 砖专注讘. 诪讛讜 讗诇讜诪讜转讬讜 讚诪砖诪注 转专讬 讚拽谞讛 讝专转 讜砖讬讘讜诇转 砖转讬 讝专转讜转:



讗诪专 讛拽讘"讛 诇讗 讗讻谞住 讘讬专讜砖诇讬诐 砖诇 诪注诇讛 讚讛讻讬 诪砖诪注 注讚 砖讘拽专讘讱 拽讚讜砖 砖讬讘谞讛 讬专讜砖诇讬诐 诇诪讟讛 诇讗 讗讻谞住 诇讬专讜砖诇讬诐 砖诇 诪注诇讛:



讬讞讚讬讜 诪砖诪注 转专讬 讬专讜砖诇讬诐. 讜诪谞诇谉 讚讛讗讬 讗讞转 诪砖诪注 注"讝 讻转讬讘 讛讻讗 诪讜住专 讛讘诇讬诐 注抓 讛讜讗. 注砖专讬诐 讜讗专讘注讛 砖讘讬拽讗 诇讛讜 讻诇讜诪专 讜讛诇讗 注讘专讜 注诇 注砖专讬诐 讜讗专讘注讛 住驻专讬诐 注"讗 注砖专讬诐 讜砖砖 注讘讬专讜转 讻转讬讘讬 讘讗讜转讛 驻专砖讛 讛转砖驻讟 讛转砖驻讟:





讛诪讗讬专讬

讛诪砖谞讛 讛砖诇讬砖讬转 注讚 诪转讬 砖讜讗诇讬诐 讗转 讛讙砖诪讬诐 驻讬' 诪讗讞专 砖讛转讞讬诇 讘诪砖谞讛 砖诇驻谞讬讛 讗讙讘 讙专专讗 诇讛讜讚讬注 讝诪谉 砖讗诇转 讙砖诪讬诐 诪讛讬讻谉 讛讜讗 诪转讞讬诇 讗注"驻 砖诇讗 谞转讘讗专 讘讜 讻诇 讛爪讜专讱 讘讗 注讻砖讜 诇讘讗专 讘诪砖谞讛 讝讜 砖讬注讜专 讝诪谉 砖讗诇讛 注讚 讛讬讻谉 讛讜讗 诪讙讬注 讜讗诪专 专' 讬讛讜讚讛 注讚 砖讬注讘讜专 讛驻住讞 讜专' 讬讜住讬 讗讜诪专 注讚 砖讬爪讗 谞讬住谉 砖谞讗诪专 讜讬讜专讚 诇讻诐 讙砖诐 讬讜专讛 讜诪诇拽讜砖 讘专讗砖讜谉 砖讛讚讘专 诪讜讻讬讞 注诇 谞讬住谉 砖讝诪谉 讙砖诪讬诐 讛讜讗 讜讗讬谉 讛诇讻讛 讻讗讞讚 诪讛诐 砖讗讬谉 砖讗诇讛 讘诪拽讜诐 砖讗讬谉 讛讝讻专讛 讜讻砖讘讟诇讛 讛讝讻专讛 讘讟诇讛 砖讗诇讛 讜谞诪爪讗转 讘讟讜诇讛 讗讞专 转驻诇转 讛诪谞讞讛 砖诇 讬"讚 讘谞讬住谉 砖注讚 砖诇讗 讘讗 讝诪谉 讘专讻转 讛砖谞讬诐 讻讘专 讛讜驻拽注讛 讛讝讻专转 讙砖诪讬诐:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





诪讛专砖"讗 - 讞讬讚讜砖讬 讛诇讻讜转

讙诪专讗 注砖专讬诐 讜讗专讘注 砖讘讬拽讗 诇讛讜 讻讜' 讜讻"讛 讘讬诇拽讜讟 讗讘诇 讘讙讬专住转 注"讬 注砖专讬谉 讜转专转讬谉 砖讘讬拽讗 讻讜':


讘驻专砖"讬 讘讚"讛 诪讜谞讛 讻"讗 讻讜' 讜讬讚注 诪讛讬讻谉 讛转讞讬诇讜 讜讘讚"讛 讗"诇 讜讚讗讬 讻讜' 砖讘注 砖谞讬诐 讜讻转讬讘 讻讜' 讛讚"讗 讜讘讚"讛 讛讙讚讬诇讛 讘讜' 讞讚砖讬诐 诪转砖专讬 讜注讚 谞讬住谉 讛住"讚 讜讘讚"讛 诪砖讜诐 讚讘拽专讘讱 拽讚讜砖 讘转诪讬讛 诪砖讜诐 讚讘拽专讘讱 拽讚讜砖 讚讛讬讬谞讜 砖讗转讛 讻讜' 讛拽讘"讛 讘注讬专 讛住"讚 讜讗讞"讻 诪"讛 诇讗 讗讘讗 讘讬专讜砖诇讬诐 讻讜' 讜讛"拽 讻讜' 讻爪"诇:


转讜住' 讘讚"讛 讜讘讞讝讬专转讜 讗讜讻诇 讻讜' 讙讚讬诇讛 讘转诇讬住专 讜讘讬"讚 讬讜诪讬 讻讜' 砖谞讝专注讛 讘砖诇讬砖讬转 讻讜' 注讻"诇 讻"讛 讘谞讜住讞转 讛转讜住' 砖诇驻谞讬谞讜 讜讗讬谉 讝讛 诪讜讘谉 讚讗诪讗讬 诇讗 拽砖讬讗 谞诪讬 讚讙讚讬诇讛 讘讬"讘 讬讜诪讬 讜诪讗讬 拽讗诪专讬 砖谞讝专注讛 讘砖诇讬砖讬转 讻讜' 讗祝 讗诐 谞驻专砖 讚讘专讬讛诐 砖诇讬砖讬转 诪讝专讬注讛 讚讛讬讬谞讜 专讘讬注讬 讘讞讜讚砖 诪"诪 转拽砖讬 诇讛讜 讚讛"诇 讬"讘 讬讜诐 讜谞"诇 诇讛讙讬讛 讘讚讘专讬讛诐 讘转诇讬住专 讜讘讬"讘 讬讜诪讬 讻讜' 讚讛砖转讗 诪讝专注讜 讘砖谞讬 讚讛讜讜 讬"讚 讬讜诪讬 诇讗 拽砖讬讗 诇讛讜 诪讬讚讬 讚诇讗 讞砖 诇诪讞砖讘讬讛 讻讬讜谉 讚诇讗 讙讚讬诇讛 讘讜 讬讜诐 砖诇诐 讗诇讗 诪砖诇讬砖讬 讚讛讜讛 讬"讙 讬讜诪讬 讜诪专讘讬注讬 讚讛讜讛 讬"讘 讬讜诪讬 拽砖讬讗 诇讛讜 诇诪讞砖讘讬谞讛讜 讚讛讜讬 谞诪讬 讬诪讬诐 砖诇诪讬诐 讜转讬专爪讜 讚诇讻诇 讛诪讗讜讞专转 砖谞讝专注讛 讘砖诇讬砖讬转 诪讝专讬注讛 讚讛讬讬谞讜 讘讚' 讘讞讚砖 拽讗诪专 讚讙讚讬诇讛 讘讬"讗 讬诪讬诐 砖诇诪讬诐 讜讚讜"拽:





诪讛专砖"讗 - 讞讬讚讜砖讬 讗讙讚讜转

砖谞讗诪专  讜讬讜专讚 诇讻诐 讙砖诐 诪讜专讛 讜诪诇拽讜砖 讜讙讜'. 诪"诐 诪讜专讛 讘诪拽讜诐 讬' 讬讜专讛 讜讗诪专讬' 诇拽诪谉 讬讜专讛 砖诪讜专讛 讗转 讛讘专讬讜转 讻讜'. 讜讗讜诇讬 注讜讚 讚谞拽讟 诇讬讛 讘讛讗讬 诇讬砖谞讗 诪讜专讛 讚讜诪讛 讚讻转讬讘 诇注讬诇 诪讬谞讬讛 讗转 讛诪讜专讛 诇爪讚拽讛: 


讘讬诪讬  讬讜讗诇 讘谉 驻转讜讗诇 谞转拽讬讬诐 讻讜'. 讛讜讗 讗诪专讜 讜讘讬诪讬讜 谞转拽讬讬诐 讜驻专砖"讬 注"讬 谞住 砖讛讬讛 专注讘 讝' 砖谞讬诐 讚讻转讬讘 讻讬 拽专讗 讛' 讜讙讜' 讜讙诐 讘讗 讗诇 讛讗专抓 砖讘注 砖谞讬诐 讜讙讜' 讛讛讜讗 拽专讗 讗诇讬砖注 讗诪专讜 讘讬诪讬 讬讛讜专诐 讘谉 讗讞讗讘 讜讻驻专砖"讬 讘转专讬 注砖专 讚讬讜讗诇 讘谉 驻转讜讗诇 讘讬诪讬 讬讛讜专诐 谞讬讘讗 讜谞专讗讛 讚诪砖诪注 诇讛讜 讚讛讛讜讗 专注讘 讝' 砖谞讬诐 讚讘讬诪讬 讬讛讜专诐 讛讬讛 注"讬 讛讗专讘讛 讚讻转讬讘 讘讬诪讬 讬讜讗诇 诇驻讬 砖讗诪专 讗诇讬砖注 拽专讗 讛' 诇专注讘 讜讙诐 讘讗 讗诇 讛讗专抓 讜讙讜' 诇驻讬 驻砖讟讬讛 讛"诇 诇诪讻转讘 讜讙诐 讛讬讛 讘讗专抓 砖讘注 砖谞讬诐 讜讙讜' 讻讚讻转讬讘 专注讘 讻讬 讬讛讬讛 讘讗专抓 讜讙讜' 讜注"讻 讗诪专讜 讜讙诐 讘讗 讗诇 讛讗专抓 讜讙讜' 讛讬讬谞讜 讗讜转讜 讛讗专讘讛 砖谞讝讻专 讘讬诪讬 讬讜讗诇 讛讜讗 讘讗 讗诇 讛讗专抓 砖讘注 砖谞讬诐 诇讻诇讜转 讛讻诇: 


讘讗'  讘谞讬住谉 讻讜'. 讝诪谞讬诐 讗诇讜 讚谞拽讟 拽讘诇讛 讛讬转讛 讘讬讚讜 讻谉 讜讬砖 诇转转 讘讝讛 讟注诐 诇驻讬 诪"砖 讚讛谞讱 谞讬谞讛讜 砖谞讬 专注讘 讚讘讬诪讬 讬讛讜专诐 讜讬爪讗 讗讚专 讚拽讗诪专 讛讬讬谞讜 砖讻诇讜 讗讜转谉 讝' 砖谞讬 专注讘 讜诪讗讞讚 讘谞讬住谉 讛转讞讬诇 砖谞讛 讗讞专转 讜讬专讚讛 诇讛诐 专讘讬注讛 专讗砖讜谞讛 讚诪讗讝 谞注谞讜 诇讛转讞讬诇 讬诪讬 讛砖讜讘注 讚砖谞讬 讛转讘讜讗讛 诪转讞诇转 (注砖专讛) 诪谞讬住谉 讻诪"砖 讘驻"拽 讚专"讛 砖讘驻住讞 讛注讜诇诐 谞讬讚讜谉 注诇 讛转讘讜讗讛 讜讗注"讙 讚诇讗 讛讬讛 诇讛诐 转讘讜讗讛 讞讚砖讛 注讚 讟"讝 讘谞讬住谉 诪"诪 砖谞讬 讛砖讜讘注 讛转讞讬诇讜 诪讗讞讚 讘谞讬住谉 砖讛转讞讬诇讜 讛讝专注讬诐 诇讙讚诇 讜讙诐 讛讬讛 诇讛诐 诇讗讻讜诇 讘谞住 砖谞转讙诇讛 诇讛诐 诪讛 砖讘讻转诇讬诐 讻讜'. 讜讗诪专 诪讬 砖讬砖 诇讜 拽讘 讞讟讬诐 讗讜 拽讘讬讬诐 砖注讜专讬谉 讻讜' 讚砖讬注讜专 讛砖注讜专讬诐 讻驻讜诇 诪讚讞讟讬诐 讜讻谉 诇注谞讬谉 谞转讬谞转 诪注砖专 注谞讬 讘讙讜专谉 讞爪讬 拽讘 讞讟讬诐 讗讜 拽讘 砖注讜专讬诐 讻诪"砖 讘住驻"讘 讚驻讗讛 讜讗诪专 讬讗讻诇谞讜 讜讬讞讬讛 讻讜' 讛讬讬谞讜 诇讞讬讬 砖注讛 讚讛讗 讗诐 讬讗讻诇谞讜 讜诇讗 讬讝专注谞讜 讜讚讗讬 讚谞诪讬 讬诪讜转讜 讻砖讬讻诇讛 拽讘 讞讟讬谉 讻讜': 


讜讝专注讜  砖谞讬 砖诇讬砖讬 讜专讘讬注讬 讜讬专讚 讻讜' 讙诐 砖讛讬讜 讬讻讜诇讬谉 讻讜诇谉 诇讝专讜注 讘砖谞讬 诪讬讚 讗讞专 专讘讬注讛 专讗砖讜谞讛 诪"诪 讘注讬 讙' 讬诪讬诐 拽讜讚诐 专讘讬注讛 砖谞讬讛 诇讛砖专砖讛 讜诇拽诇讬讟讛 讻讚讗诪专讬谞谉 驻"拽 讚专"讛 讙' 讬诪讬诐 诇拽诇讬讟讛 讜讗诪专 谞诪爪讗 转讘讜讗讛 讛讙讚讬诇讛 讘砖砖讛 讞讚砖讬诐 讻讜' 讻驻专砖"讬 诪转砖专讬 讜注讚 谞讬住谉 注讻"诇 讜讛讬讬谞讜 讗讬 讻专"讗 讘驻专拽 讛诪拽讘诇 讚讞爪讬 转砖专讬 讜讞砖讜讜谉 讜讞爪讬 讻住诇讬讜 讝专注 讻讜' 讜讞爪讬 谞讬住谉 讜讗讬讬专 讜讞爪讬 住讬讜谉 拽爪讬专 讜讗讬 讻专"讬 讚讗诪专 讚诪转讞诇转 转砖专讬 诪讜谞讛 讗讘诇 专"砖 驻诇讬讙 讛转诐 讜讗诪专 讚诪转讞诇转 讞砖讜讜谉 诪讜谞讛 注"砖: 


讜讘讞讝讬专转讜  讗讜讻诇 讻讜'. 谞专讗讛 讛讗 讚拽讗诪专 诇注讬诇 讜讝专注讜 讘' 讜讙' 讜讚' 讻讜' 讘讜 讘讬讜诐 注"讻 谞诪讬 讚讞专砖讜 讜讗讞专 讻讱 讝专注讜 讘讻诇 讬讜诐 诪讙' 讛讬诪讬诐 讜拽讗诪专 讚诪讗讬 讛诇讱 讬诇讱 讜讙讜' 诇砖讜谉 讻驻讜诇 讚砖讜专 讻砖讛讜讗 讞讜专砖 讛讜诇讱 讻讜' 讘讻诇 讙' 讬诪讬诐 诇讞专讬砖讛 讜诇讻讱 谞拽讟 诇砖讜谉 讛诇讱 讬诇讱 讚讛讬讬谞讜 讘讛诇讬讻转讜 讻诇 讬讜诐 诪讙' 讬诪讬诐 讛讬讛 讘讜讻讛 砖注讚讬讬谉 诇讗 讛讬讛 讙讚诇 讜爪诪讞 讻诇讜诐 砖注讚讬讬谉 诇讗 讛讬讛 专讘讬注讛 砖谞讬讛 讜讝"砖 谞讜砖讗 诪砖讱 讛讝专注 砖讛讬讛 讛砖讜专 讘讜讻讛 讻诇 诪砖讱 砖谞诪砖讱 讛讝专注 讚讛讬讬谞讜 讘讘' 讜讘讙' 讜讘讚' 讗讘诇 讘讞讝讬专转讜 诪谉 讛讞专讬砖讛 讘讬讜诐 讛' 诪谉 讛砖讚讛 诇讘讬转 讜讬专讚 专讘讬注讛 砖谞讬讛 讛转讞讬诇 诪讬讚 诇讙讚诇 讜诇爪诪讜讞 讛讬讛 讗讜讻诇 讞讝讬讝 诪谉 讛转诇诐 讜讝"砖 讘讗 讬讘讗 讜讙讜' 诇砖讜谉 讻驻诇 讗讞专 砖讘讗 诇讘讬转 讘讻诇 讙' 讛讬诪讬诐 讜谞诪爪讗 讚砖驻讬专 拽讗诪专 讚讙讚讬诇讛 讘讬"讗 讬诪讬诐 讜讛转讜住' 诇讗 讛讘讬谞讜 讛砖诪讜注讛 讻谉 讜讛拽砖讜 诪讛 砖讛拽砖讜 讜讚讜"拽: 


谞讜砖讗  讗诇诪讜转讬讜 讻讜'. 专"诇 讚讛"诇 诇诪讻转讘 谞讜砖讗 讗诇讜诪讜转 诪讗讬 讗诇讜诪讜转讬讜 讘讻讬谞讜讬 诇谞讜砖讗 讜诪砖谞讬 诇驻讬 砖砖讘讜诇转 讝专转讬诐 讜讛讬讛 讻讘讚 诇讬砖讗 住转诐 讗诇讜诪讛 讻讚专讱 砖注砖讛 讘砖讗专 砖谞讬诐 讗诇讗 讗诇讜诪讜转讬讜 砖注砖讛 注转讛 讻驻讬 讬讻讜诇转 诇讜 诇讬砖讗 讜拽"诇: 


讘讛谞讱  砖讘注 砖谞讬诐 讻讜' 专"诇 讚讻诪讛. 砖谞讬 专注讘 讛讬讜 讻诪驻讜专砖 讘转专讙讜诐 专讜转 讞诇讗 诪讛诐 诇讗 讛讬讜 砖讘注 砖谞讬诐 讻诪讜 专注讘 讚讘讬诪讬 讬注拽讘 砖谞讙讝专 砖讘注 砖谞讬诐 讗讘诇 诇讗 谞转拽讬讬诪讜 讝' 砖谞讬诐 诇讝"讗 讘讛谞讱 讝' 砖谞讬诐 专注讘 讚讘讬诪讬 讬讛讜专诐 讚讻转讬讘 讻讬 拽专讗 讛' 诇专注讘 讜讙讜' 砖谞讙讝专 诇讝' 砖谞讬诐 讜讻转讬讘 讜讙诐 讘讗 讗诇 讛讗专抓 砖讘注 讜讙讜' 讚讛讬讬谞讜 砖谞转拽讬讬诐 讛讙讝讬专讛: 


诪讗讬  讗讻诇讜 讻讜' 砖砖讬转 讘砖专 讘谞讬讛诐 讜讻讜' 驻专砖"讬 诪拽爪转诐 注讻"诇 讚讜讚讗讬 讻诪讛 诪讛诐 讚诇讗 讘讗讜 诇讬讚讬 讻讱 讜讗驻讬' 讘住讜祝 砖讘注 砖谞讬诐 讛讬讛 诇诪拽爪转 诇讗讻讜诇 讻讚拽讗诪专 诇注讬诇 诪讬 砖讬砖 诇讜 拽讘 讞讟讬谉 讻讜' 讜拽"诇: 


诇讗  讗讘讗 讘讬专讜砖诇讬诐 砖诇 诪注诇讛 讻讜' 驻专砖"讬 讚讛"拽 注讚 砖讬讛讗 讘拽专讘讱 拽讚讜砖诇诪讟讛 讚讛讬讬谞讜 讬专讜砖诇讬诐 诇讗 讻讜' 注讻"诇 讜拽"拽 诇驻讬专讜砖讜 讚讗诐 谞驻专砖 拽专讗 讘诇砖讜谉 注讚 诪讬 讛讻专讬讞讜 诇讚专砖讛 讝讜 讜讗讬诪讗 讻讚住"讚 诪注讬拽专讗 诇驻讬 驻砖讟讬讛 讜讛"拽 注讚 讚讘拽专讘讱 拽讚讜砖 讚讛讬讬谞讜 注讚 砖讗转讛 诪讟讬讘 诪注砖讬讱 诇讗 讗讘讗 讘注讬专 讬专讜砖诇讬诐 讜讬砖 诇驻专砖 诇驻讬 讛讚专砖 讘诇砖讜谉 转诪讬讛 讗诐 拽讚讜砖 讘拽专讘讱 讘讬专讜砖诇讬诐 砖诇诪讟讛 讜讻讬 诇讗 讬讘讗 讘注讬专 讘讬专讜砖诇讬诐 讚诇诪注诇讛 讚讗诐 诪砖专讛 砖讻讬谞转讜 诇诪讟讛 讗注"讙 讚讛讗专抓 诇讘谞讬 讗讚诐 讻"砖 讚诪砖专讛 砖讻讬谞转讜 诇诪注诇讛 砖讛砖诪讬诐 诇讛' 讜讬转讬讬砖讘 诇驻讬专讜砖 讝讛 讜讬"讜 讚讜诇讗 讗讘讗 讜讙讜' 诪砖讗"讻 诇驻讬专讜砖 专砖"讬 讜诪讬讛讜 专讘讬 讬讜讞谞谉 讚讗诪专 诇讗 讗讘讗 讘讬专讜砖诇讬诐 砖诇 诪注诇讛 注讚 砖讗讘讗 讻讜' 诇讗 诪讻讞 讛讱 拽讜砖讬讗 诪砖讜诐 讚讘拽专讘讱 拽讚讜砖 诇讗 讗讘讗 讻讜' 讚专讬砖 诇讬讛 讗诇讗 讚诪驻讬拽 诇讬讛 诪讚讛拽讚讬诐 讘拽专讘讱 拽讚讜砖 讚讛讬讬谞讜 讬专讜砖诇讬诐 砖诇诪讟讛 诪讜诇讗 讗讘讗 讘注讬专 讚讛讬讬谞讜 讬专讜砖诇讬诐 砖诇诪注诇讛 讚讛"诪 诇诪讻转讘 讜诇讗 讗讘讗 讘注讬专 讘拽专讘讱 拽讚讜砖 讜讘诇砖讜谉 转诪讬讛 讜讚讜"拽: 


讬专讜砖诇讬诐  讛讘谞讜讬讛 讻注讬专 砖讞讜讘专讛 讻讜' 讻诇讜诪专 讬专讜砖诇讬诐 讛讘谞讜讬讛 诇诪讟讛 讛讬讗 讻注讬专 讬专讜砖诇讬诐 砖讞讜讘专讛 诇讛 讻讜' 讚讛讬讬谞讜 砖讛讬讗 诇诪注诇讛 讘砖诪讬诐 谞讙讚 讬专讜砖诇讬诐 砖诇诪讟讛 砖讛讬讗 诪讻讜讜谞转 讻谞讙讚 砖注专 讛砖诪讬诐 讜讻注讬谉 讝讛 讗诪专讜 讘驻' 讗讬谉 讚讜专砖讬谉 讘讝' 专拽讬注讬诐 讝讘讜诇 砖讘讜 讬专讜砖诇讬诐 讜讘讬讛诪"拽 讜诪讝讘讞 讻讜' 注"砖: 


讻转讬讘  讛讻讗 诪讜住专 讛讘诇讬诐 讜讙讜' 诪驻专砖"讬 谞专讗讛 讚讗爪讟专讬讱 讙"砖 讚诪讬讬专讬 讘注"讝 讜讗讬 诇讗讜 讙"砖 讛讜讛 诪砖诪注 讗讟讜诪讬诐 讻注抓 讻讜' 注"砖 讗讘诇 讗"讻 诪转讜讱 讛讗讬 注谞讬谞讗 讙讜驻讬讛 讛"诇 诇诪讬诇祝 讘讙"砖 讚讻转讬讘 诇注讬诇 诪讬谞讛 讻讬 讞拽讜转 讛注诪讬诐 讛讘诇 讛讜讗 讻讬 注抓 诪讬注专 讻专转讜 讜讙讜' 讚诪驻专砖 讚诪砖转注讬 讘注讘讜讚转 讻讜讻讘讬诐 讜注讜讚 诇驻讬专讜砖讜 讚专"谞 讚诇讗 讬讚注 讛讙"砖 讚讗讬讬专讬 讘注讘讜讚转 讻讜讻讘讬诐 讗诪讗讬 诇讗 诪转驻专砖 诇讬讛 诇注谞讬谉 诪讜住专 讗讟讜诪讬诐 讻注抓 讻讜' 讻驻专砖"讬 讜注"讻 讛谞专讗讛 讚讬讚注 专"谞 谞诪讬 砖驻讬专 讚讘注讘讜讚转 讻讜讻讘讬诐 诪砖转注讬 讻讜诇讛 注谞讬谞讗 讗诇讗 讚诪砖诪注 诇讬讛 讜讬讘注专讜 诪诇砖讜谉 讘注专 讜讻住讬诇 讜讛"拽 诪"讚 讜讘讗讞转 讬讘注专讜 讜讬讻住诇讜 讜讙讜' 讚诪砖诪注 讚讘注讘讜讚转 讻讜讻讘讬诐 讗讞转 讛诐 讬讘注专讜 讜讬讻住诇讜 讜讛诇讗 讛专讘讛 注讘讜讚讜转 讻讜讻讘讬诐 讛讬讛 诇讛诐 讻诪"砖 讻讬 诪住驻专 注专讬讱 讛讬讜 讗诇讛讬讱 讜诪砖谞讬 诇讬讛 讚讜讚讗讬 诇讗讜 讘注讘讜讚转 讻讜讻讘讬诐 讗讞转 讛讬讜 转讜注讬诐 讗诇讗 讚讛"拽 讚讘讝讗转 注讘讬专讛 讗讞转 讛拽砖讛 诪讻诇诐 讛诐 讬讘注专讜 诇讙讬讛谞诐 诪诇砖讜谉 讘讜注专 讘讗砖 讜讗讛讗 诪讬讬转讬 讙诪专讗 讻转讬讘 讛讻讗 讻讜' 讜讻转讬讘 讛转诐 讻讜' 诪讛 讛转诐 讬讗讘讚讜 讘砖讘讬诇 注"讝 讘讙讬讛谞诐 讚诪住讬讬诐 讘讬讛 讘讬讜诐 驻拽讜讚转诐 讬讗讘讚讜 讚讛讬讬谞讜 讘讬讜诐 讛讚讬谉 诇讛讘讗 讬讗讘讚讜 讘讙讬讛谞诐 讛"谞 讛讻讗 讘砖讘讬诇 注"讝 讬讘注专讜 讘讙讬讛谞诐: 


转专转讬谉  讛讜讗 讚讛讜讬讬谉 讻"讘 注讬讬谉 驻专砖"讬 讜注讜讬"诇 转专转讬谉 讛讜讗 讚讛讜讬讬谉 讜讻讬 诇讗 注讘专讜 专拽 注诇 砖转讬 注讘讬专讜转 讜讻讬 讻"讘 讚讛讬讬谞讜 砖注讘专讜 注诇 讻诇 讛转讜专讛 砖谞讬转谞讛 讘讻"讘 讗讜转讬讜转 砖讘讬拽讗 诇讛讜:





专砖"砖

讘诪砖谞讛 专诪"讗 注讚 砖讬爪讗 谞讬住谉 砖谞讗诪专 讻讜'. 讛讙讘讜"讗 讛拽砖讛 讚讛讗 诇拽诪谉 讘讙诪专讗 讗诪专 讚讬专讚 诇讛诐 专讘讬注讛 砖谞讬讛 讘讛' 讘谞讬住谉 讜讗"讻 诪谞"诇 注讚 砖讬爪讗 谞讬住谉. 讜诇"谞 讛讜讗讬诇 讚讛谞讘讬讗 讗诪专 住转诐 讘专讗砖讜谉 讜诇讗 讘讬讗专 讘讗讬讝讛 讬诪讬诐 讘讞讚砖 讻讚专讱 讛讻转讜讘讬诐 讘讻"诪 砖"诪 讚讻诇 讛讞讚砖 专讗讜讬 诇讻讱 讜讗讝 诪注砖讛 砖讛讬讛 讻讱 讛讬讛:



讘讙诪专讗 砖诐 谞诪爪讗 注讜诪专 讛拽专讘 诪转讘讜讗讛 砖诇 砖砖讛 讞讚砖讬诐 讻讜'. 砖讗诇谞讬 讞讻诐 讗讞讚 讚讛讗 转谞讬谞谉 讘诪谞讞讜转 (驻讛) 讝讜专注讛 拽讜讚诐 诇驻住讞 砖讘注讬诐 讬讜诐 讜讗注讜诪专 拽讗讬 注"砖 讘转讚"讛 讗讬谉 讜讚"讛 讜讝讜专注讛. 讜讛砖讘转讬讜 讚讘专讬 讛转讜住' 讘讘"诪 (拽讜 讘) 砖讻转讘讜 讚讛转诐 讚讜拽讗 讘拽专拽注 讞砖讜讘讛 注"砖:



砖诐 讗"专 讬讛讜讚讛 砖讜专 讻砖讛讜讗 讞讜专砖 讛讜诇讱 讜讘讜讻讛. 讜讻转讬讘 谞讜砖讗 诪砖讱 讛讝专注. 诪砖诪注 讚讘讞专讬砖转讜 谞讜砖讗 讙诐 讛讝专注 讜住讬讬注转讗 诇诪讛 砖驻讬专砖转讬 讘住"讚 讘讘"讘 (讬讟) 讛讗 讚诪驻讜诇转 砖讜专讬诐 讚讘讘"诪 (拽讛 讘) 注"砖:



砖诐 讜讗"诇 专"谞 诇专讬"爪 诪"讚 讻讬 拽专讗 讻讜'. 讻爪"诇 讘讜':





讛讙讛讜转 讬注讘"抓

转讜住壮 住讚壮壮讛 讜讘讞讝讬专转讜 讻讜' 讜爪"注. 谞"讘 讗讘专讗 诇拽状诪 讚讛讗 讘讗壮壮讬 讝专注讬 讜讛讚专 讻专讘讬 讻讚讗诪专讬' 讘驻讻"讙 (砖讻转 注讙:) 讗状讻 讗注"驻 砖讝专注讜. 注讚讬讬谉 讛讜爪专讻讜 诇讞专讜砖 讗讞专 讛讝专讬注讛. 讜讝讜 讛讞专讬砖讛 砖谞讬讛 诇讗 注砖讜 注讚 讗讞专 砖讬专讚讛 专讘讬注讛 砖谞讬转. 讜讗讝 讻砖讞专砖 讛砖讜专 讘砖谞讬讛 拽讗诪专 砖讘讛诇讬讻转讜 讛讬讛 讘讜讻讛 砖诇讗 爪诪讞 讻诇讜诐 注讚 注讻砖讬讜. 讜讘讞讝讬专转讜 砖谞讻住讛 讛讝专注 诪讬讚 爪诪讞 讜讗讻诇 讜砖诪讞. 讛专讬 讛讚讘专 诪讻讜讜谉 诪讗讚:





讘谉 讬讛讜讬讚注

(讬讜讗诇 讘, 讻讙) '讬讜止专侄讛' 讘旨职谞执讬住指谉 讛讜旨讗? '讬讜止专侄讛', 讘旨职诪址专职讞侄砖讈职讜指谉 讛讜旨讗!. 讗讬谉 诇讛拽砖讜转 诪讗讬 驻专讬讱 讚讬诇诪讗 讛讻讬 拽讗诪专 讜讬讜专讚 诇讻诐 讙砖诐 诪讜专讛 讘讝诪谞讜 讜讘注转讜 砖讛讜讗 讘诪专讞砖讜谉 讜讗讞专讬讜 讬专讚 诪诇拽讜砖 讘专讗砖讜谉 砖讛讜讗 谞讬住谉, 讚讝讛 讗讬谞讜, 讚讛讬讛 爪专讬讱 诇驻专砖 讝诪谉 讬专讬讚转 讛讬讜专讛 讻诪讜 砖驻讬专砖 讝诪谉 讬专讬讚转 讛诪诇拽讜砖, 讜诇诪讛 住转诐 讘讬讜专讛 讜驻讬专砖 讘诪诇拽讜砖.



讬指专职讚指讛 诇指讛侄诐 专职讘执讬注指讛 专执讗砖讈讜止谞指讛 讘旨职讗侄讞指讚 讘旨职谞执讬住指谉. 谞专讗讛 诇讬 讘住"讚 讛谞讛 谞讜讚注 讻讬 诪转砖专讬 讜注讚 谞讬住谉 讛诐 讞讚砖讬 讛讝讻专, 讜诪谞讬住谉 注讚 转砖专讬 讞讚砖讬 讛谞拽讘讛, 谞诪爪讗 讙砖诪讬诐 砖爪专讬讻讬谉 诇讬专讚 讘讞讚砖讬 讛讝讻专 讬专讚讜 讘讞讚砖讬 讛谞拽讘讛 诇讛讜专讜转 讚讗讞专 讚转砖 讻讜讞谉 讻谞拽讘讛 诪讞诪转 讛专注讘 谞转讻驻专 诇讛诐 讜谞讜砖注讜 讘讞讚砖讬 讛谞拽讘讛, 讜讙诐 讛专注讘 讛讬讛 砖讘注 砖谞讬诐 讻讚讬 诇转拽谉 讘讝讛 讛爪注专 诪讛 砖驻讙诪讜 讘诪诇讻讜转 砖讛讜讗 住讜讚 '讘转 砖讘注' 讜讗讝 谞讛驻讱 诇讛诐 砖讘注 诇砖讘注.



讗址祝 注址诇 驻旨执讬 讻值谉 爪职讗讜旨 讜职讝执专职注讜旨!. 谞专讗讛 诇讬 讘住"讚 讛讟注诐 砖讗诪专 诇讜 讻谉 讜诇讗 讙讬诇讛 诇讛诐 诪讛 砖讬注砖讛 诇讛诐 讛拽讘"讛 讘讙讬诇讜讬 讛讞讬讟讬诐 砖讘讻讜转诇讬诐 讜住讚拽讬诐 讜讞讜专讬 讛谞诪诇讬诐, 讻讚讬 砖讛诐 讬爪讗讜 诇讝专讜注 诪讛 砖讘讬讚诐 诇拽讬讬诐 讚讘专 讛' 砖爪讜讛 讘讻讱 讜诇讗 讬诪谞注讜 诪讟注诐 讝讛, 讚诪讬 砖讬砖 诇讜 拽讘 讞讬讟讬诐 讬讗讻诇谞讜 讜讬讞讬讛 讜讻讜' 讜讗讝 注诇 讬讚讬 讻讱 讬注砖讛 诇讛诐 讛拽讘"讛 谞住 诇讙诇讜转 诇讛诐 诪讛 砖讘讻讜转诇讬诐 讜讻讜', 讜讻谉 讛讬讛 讻讗砖专 讛住讻讬诪讜 诇讝专讜注 诪讛 砖讘讬讚诐 讗讝 谞讙诇讛 诇讛诐 讛讚讙谉 讛谞讝讻专.



谞执诪职爪值讗转 讛址转旨职讘讜旨讗指讛 讛址讙旨职讚值诇指讛 讘旨职砖讈执砖旨讈指讛 讞殖讚指砖讈执讬诐, 讙旨指讚职诇指讛 讘旨职讗址讞址讚志注指砖讉指专 讬讜止诐. 谞专讗讛 诇讬 讘住"讚 谞住 讛注爪讜诐 讛讝讛 谞专诪讝 讘砖诐 讛谞讘讬讗 讬讜讗诇, 讗砖专 注诇 讬讚讜 讜讘讝诪谞讜 谞注砖讛 讛谞住 讛讝讛, 讜讛讜讗 讬讜止讗值诇 '诇讜 讬讗' 讻诇讜诪专 讘注讘讜专讜 讜讘讝讻讜转讜 谞注砖讛 讛谞住 砖诇 讬"讗 讬讜诐 讛谞讝讻专.
讜谞专讗讛 诇讬 讚注诇 讬讚讬 砖谞注砖讛 讘讬专讜专 砖诇诐 诪谉 讬"讗 住诪谞讬 讛拽讟讜专转 讝讻讜 诇谞住 讝讛 砖转讙讚诇 讛转讘讜讗讛 讘讬"讗 讬讜诐. 讜讛谞讛 讛专注讘 讛讛讜讗 讘讗 诇讛诐 诪谉 讗专讘注讛 诪讬谞讬诐, 砖讛诐 讙指旨讝指诐, 讗址专职讘侄旨讛, 讬侄旨诇侄拽, 讞指住执讬诇 (讬讜讗诇 讘, 讻讛), 讚专讗砖讬 转讬讘讜转 砖诇讛诐 诪住驻专 讻"讘, 专诪讝 讘注讘讜专 砖讞讟讗讜 讘讻"讘 讗讜转讬讜转 讛转讜专讛 讛讬转讛 讝讗转 诇讛诐, 讜注转讛 讗讞专 砖谞转讻驻专 诇讛诐 讞讟讗 讛谞讝讻专 讘讗 诇讛诐 讛砖驻注 讛讟讜讘 砖讙讚诇讛 讛转讘讜讗讛 讘讬"讗 讬诪讬诐 讜讬"讗 诇讬诇讜转 砖讛诐 讻"讘 讜谞转诪诇讗 讛讞住专讜谉 砖谞注砖讛 诇讛诐 诪讗讜转诐 讗专讘注讛 诪讬谞讬诐 讚专讗砖讬 转讬讘讜转 砖诇讛诐 讻"讘.
讜注讜讚 谞专讗讛 诇讬 讘住"讚 诪住驻专 讬"讗 讘诪住驻专 讛拽讚诪讬讬 [5+4+3+2+1...] 讛讜讗 住"讛 讻诪谞讬谉 砖诐 讗讚谞"讬 [65] 砖讛讜讗 住讜讚 讛诪诇讻讜转 砖驻讙诪讜 讘讛 讘讗专抓 讬砖专讗诇 讜注转讛 谞转拽谉 讛驻讙诐 讜诇讻讱 讛讬转讛 讛讟讜讘讛 讛讝讗转 讘谞讬住谉 砖讛讜讗 专讗砖 讞讜讚砖讬 讛诪诇讻讜转.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讝讻讜 诇谞住 讝讛 砖诇 讬"讗 讻谞讙讚 诪住驻专 讜"讛 砖诇 砖诐 讛讜讬"讛 砖转讬拽谞讜 讘转砖讜讘转诐.



讜职谞执诪职爪指讗 注止诪侄专 讛址拽旨指专值讘 诪执转旨职讘讜旨讗指讛 砖讈侄诇 砖讈执砖旨讈指讛 讞殖讚指砖讈执讬诐, 拽指专址讘 诪执转旨职讘讜旨讗指讛 砖讈侄诇 讗址讞址讚志注指砖讉指专 讬讜止诐. 拽砖讛 诇诪讗讬 讗爪讟专讬讱 诇诪讻驻诇 诇讬砖谞讗 诇驻专砖 诇谞讜 注诇 讛注讜诪专 讻讬讜谉 讚讻讘专 讗诪专 注诇 讛转讘讜讗讛 讜讚讘专 讝讛 砖诇 讛注讜诪专 讗转讬 诪诪讬诇讗?
讜谞专讗讛 诇讬 讘住"讚 讚讘讗 诇讬讬砖讘 讘讝讛 讛讟注诐 讚讙讚诇讛 讘讬"讗 讬讜诐 讜诇讗 讘讬"讘, 讚讛讬讛 专讗讜讬 砖转讛讬讛 讙讚讬诇转讛 讘讬"讘 讬讜诐 讻讚讬 砖讬讛讬讛 讛讞砖讘讜谉 诪讚讜讬讬拽 讜诪讻讜讜谉 诇砖砖讛 讞讜讚砖讬诐 讻诇 讞讜讚砖 讘砖谞讬 讬诪讬诐, 讗讱 讘讬"讗 讬讜诐 诇讗 讬讘讗 讞砖讘讜谉 诪讻讜讜谉 讻谞讙讚 砖砖讛 讞讜讚砖讬诐, 讜诇讝讛 讗诪专 谞诪爪讗 注讜诪专 讛拽专讘 砖谞注砖讛 讛谞住 讘讬"讗 讬讜诐 讻讚讬 砖讬讛讬讜 讬讻讜诇讬谉 诇讛拽专讬讘 诪诪谞讛 讛注讜诪专 讜讗诐 讛讬诐 谞砖诇诐 讙讚讬诇转讛 讘讬"讘 讚讜拽讗 讛讬讛 注讜讘专 讝诪谞讜 砖诇 注讜诪专 讻讬 讛讛转讞诇讛 讛讬转讛 讘讞诪砖讛 讘谞讬住谉.



讜职注址诇 讗讜止转讜止 讛址讚旨讜止专 讛讜旨讗 讗讜止诪值专: (转讛诇讬诐 拽讻讜, 讛) "讛址讝旨止专职注执讬诐 讘旨职讚执诪职注指讛 讘旨职专执谞旨指讛 讬执拽职爪止专讜旨". 谞专讗讛 诇讬 讘住"讚 注诇 驻讬 诪讛 砖讻转讘 专讘讬谞讜 讛讗专"讬 讝"诇 讘砖注专 讛讻讜讜谞讜转 讘讻讜讜谞转 讛驻住讜拽(转讛诇讬诐 拽诪讛, 讟讝) '驻旨讜止转值讞址 讗侄转 讬指讚侄讱指 讜旨诪址砖职讉讘执旨讬注址 诇职讻指诇 讞址讬 专指爪讜止谉' 诇讻讜讬谉 专讗砖讬 转讬讘讜转 诇职讻指诇 讞址讬 专指爪讜止谉, 专指讞值诇 [238] 砖讛讬讗 诪住驻专 讘' 驻注诪讬诐 讚执诪职注指讛 [119] 讜讬讻讜讬谉 诇诪转拽诐 讬注讜讬谉 砖诐. 讜讬讚讜注 讻讬 谞讬住谉 讛讜讗 专讗砖 讞讜讚砖 砖诇 专讞诇 砖讛讬讗 诪住驻专 讘' 驻注诪讬诐 讚诪注讛, 讜诇讝讛 讗诪专 '讛址讝旨止专职注执讬诐 讘' 讚执诪职注指讛' 砖讝专注讜 讘谞讬住谉 砖讛讜讗 砖诇 讘讞讬谞转 讘' 讚诪注讛, '讘旨职专执谞旨指讛 讬执拽职爪止专讜旨' 讻讬 讗讜转诐 讬"讗 讬讜诐 砖讙讚诇讛 讘讛诐 讛转讘讜讗讛 讛转讞讬诇讜 诪谉 讬讜诐 讞诪砖讛 谞讬住谉 讜拽爪专讜 讛注讜诪专 诇讬诇 讟"讝 讘谞讬住谉, 爪讗 讜讞砖讜讘 讬讜诐 讞诪砖讛 谞讬住谉 讛讜讗 讟"讜 砖注讜转 讻讬 讘讗专抓 讬砖专讗诇 注诪讜讚 讛砖讞专 讘谞讬住谉 讬讛讬讛 讗讞专 砖注讛 转砖讬注讬转 诪谉 讛诇讬诇讛, 谞诪爪讗 讛讬讜诐 讛讜讗 讟"讜 砖注讜转 讜注砖专讛 讬诪讬诐 讜注砖专讛 诇讬诇讜转 诪谉 诇讬诇 砖砖讛 注讚 诇讬诇 讟"讝 讬砖 讘讛诐 专"诪 砖注讜转 讛专讬 专谞"讛 砖注讜转 注讚 诇讬诇 讟"讜 砖拽爪专讜 讘讛 讛注讜诪专, 讜讝讛讜 砖谞讗诪专 '讘旨职专执谞旨指讛 讬执拽职爪止专讜旨' 专讜爪讛 诇讜诪专 讘专谞"讛 砖注讜转 砖讙讚诇讛 讘讛诐 讛转讘讜讗讛 讬拽爪讜专讜, 讻讬 拽爪讬专转 讛注讜诪专 讛讬讗 讛转讞诇转 讛拽爪讬专讛.



讘旨职讗讜止转指讛旨 砖讈指注指讛 [砖讈指谞指讛] 拽指谞侄讛 讝侄专侄转 讜职砖讈执讘旨止诇侄转 讝职专指转址讬执诐 讛指讬职转指讛. 谞专讗讛 诇讬 讘住"讚 诇专诪讜讝 讝讛 讘讻转讜讘 讛讛讜讗 注爪诪讜 砖讗诪专 (转讛诇讬诐 拽讻讜, 讜) '讘止旨讗 讬指讘讜止讗 讘职专执谞指旨讛' 讗讜转 讘' 砖诇 讘止旨讗 专讜诪讝转 注诇 讝专转讬讬诐 讚砖讘讜诇转 砖讛讬讗 注诇讬讜谞讛, 讜讗讜转 讗' 砖诇 讘止旨讗 专讜诪讝 注诇 讝专转 讚拽谞讛 砖讛讜讗 转讞转讜谉.
讜谞专讗讛 诇讬 讘住"讚 讛讟注诐 砖讛讬转讛 讛砖讘讜诇转 砖讛讬讗 诪讗讻诇 讗讚诐 讝专转讬讬诐, 讻讬 讬讚讜注 砖讛讝专转 讛讜讗 讞爪讬 讗诪讛 讜讻诪讜 砖讻转讘 讛专砖讘"讗 讝"诇 (讘转砖讜讘讜转 讛讞讚砖讜转 住讬诪谉 专诇"讙) 讝专转 砖诇 转讜专讛 讛讜讗 砖谞讬 讟驻讞讬诐 讜诪讞爪讛, 讚诇讗 讗诪专讜 讛讝专转 讞爪讬 讗诪讛 讗诇讗 讘讗诪讛 讘转 讞诪砖讛 讟驻讞讬诐 讬注讜讬谉 砖诐, 讜谞诪爪讗 讝专转讬讬诐 讛诐 讞诪砖讛 讟驻讞讬诐 诇专诪讜讝 讝讻讜转 讛转讜专讛 砖讛讬讗 讞诪砖讛 住驻专讬诐 砖谞诪砖诇讛 诇转讘讜讗讛 讻诪讜 砖讗诪专讜 专讘讜转讬谞讜 讝"诇 (诪讻讜转 讬.) 注诇 驻住讜拽 (拽讛诇转 讛, 讟) '讜旨诪执讬 讗止讛值讘 讘侄旨讛指诪讜止谉 诇止讗 转职讘讜旨讗指讛' 讛讙讬谞讛 注诇讬讛诐 讘砖驻注 讛讟讜讘讛 讛讝讗转 砖转讛讬讛 讛砖讘讜诇转 砖讘讛 讛转讘讜讗讛 讞诪砖讛 讟驻讞讬诐 砖讛诐 讝专转讬讬诐.
讜注讜讚 谞专讗讛 诇讬 讘住"讚 讛讟注诐 砖讛讬转讛 讛讘专讻讛 砖谞讬 砖诇讬砖讬诐 诪讗讻诇 讗讚诐 砖讛讬讗 讛砖讘讜诇转 砖讘讛 讛转讘讜讗讛, 讜砖诇讬砖 诪讗讻诇 讘讛诪讛 砖讛讜讗 讛拽谞讛 讻讬 爪诪讞 讛讗讚诪讛 讛讜讗 讟讜讘讛 诇讗专抓 砖注诇 讬讚讬 讬爪讬讗转 讛爪诪讞 诪诪谞讛 讬转讘专专讜 诪诪谞讛 谞爪讜爪讬 讛拽讚讜砖讛 讛诪讙讜诇讙诇讬诐 讘讚讜诪诐 讜讻诪讜 砖讻转讘 专讘讬谞讜 讛讗专"讬 讝"诇, 讜讙诐 注诇 讬讚讬 砖诪讘专讻讬诐 讜讗讜讻诇讬诐 讗转 讛爪讜诪讞 诪诪谞讛 转爪讗 诪谉 讗专讬专讛 砖诇讛 砖讗诪专 注诇讬讛 讘讞讟讗 讗讚诐 讛专讗砖讜谉 (讘专讗砖讬转 讙, 讬讝) '讗植专讜旨专指讛 讛指讗植讚指诪指讛' 讜诇讻谉 讻讗砖专 讘讬砖专诐 注诇 讛讝专讬注讛 讜爪诪讞 讛讗讚诪讛 讗诪专 (讬讜讗诇 讘, 讻讗) '讗址诇 转执旨讬专职讗执讬 讗植讚指诪指讛 讙执旨讬诇执讬 讜旨砖职讉诪指讞执讬 讻执旨讬 讛执讙职讚执旨讬诇 讛殖' 诇址注植砖讉讜止转' 讜讗诪专 讙执旨讬诇执讬 讜旨砖职讉诪指讞执讬 讘转专转讬 讛谞讝讻专讬诐, 讜讟讜讘讛 诇讘谞讬 讗讚诐 砖讗讜讻诇讬诐 讜砖讘注讬诐 讜讞讬讬诐 讘专注讘 讜讟讜讘讛 诇讘讛诪讛 砖转讗讻诇 诪讛 砖讬砖 诇讛 诇讗讻讜诇 诪谉 讛转讘谉 砖讛讜讗 讛拽谞讛 讜注砖讘, 讜诇讻讱 讛讬讛 砖谞讬 砖诇讬砖讬诐 诪讗讻诇 讗讚诐 讻谞讙讚 讟讜讘转 讛讗专抓 讜讟讜讘转 讛讗讚诐 讻讬 讟讜讘转 讛讗专抓 讙诐 讻谉 转诇讜讬讛 讘诪讗讻诇 讛讗讚诐 讻讗诪讜专 讜砖诇讬砖 拽谞讛 砖讛讜讗 诪讗讻诇 讘讛诪讛, 讜诇讻谉 讘讬砖专 诇讘讛诪讜转 讜讗诪专 (讬讜讗诇 讘, 讻讘) '讗址诇 转执旨讬专职讗讜旨 讘址旨讛植诪讜止转 砖指讉讚址讬 讻执旨讬 讚指砖职讈讗讜旨 谞职讗讜止转 诪执讚职讘指旨专' 讜讘讬砖专 诇讘谞讬 讗讚诐 讘驻住讜拽 讛砖诇讬砖讬 (讬讜讗诇 讘, 讻讙) '讜旨讘职谞值讬 爪执讬旨讜止谉 讙执旨讬诇讜旨 讜职砖执讉诪职讞讜旨 讘址旨讛殖' 讗直诇止拽值讬讻侄诐 讻执旨讬 谞指转址谉 诇指讻侄诐 讗侄转 讛址诪旨讜止专侄讛 诇执爪职讚指拽指讛 讜址讬旨讜止专侄讚 诇指讻侄诐 讙侄旨砖侄讈诐 诪讜止专侄讛 讜旨诪址诇职拽讜止砖讈 讘指旨专执讗砖讈讜止谉'.
讜讛谞讛 讗诐 砖诇砖讛 砖讜转驻讬诐 讘拽专谉 砖讘讬讚诐 讻诇 讗讞讚 讬讗讻诇 专讬讜讞 讻驻讬 诪注讜转讬讜, 讗讱 讗诐 讗讞讚 谞转谉 爪讚拽讛 讜诪转谞讛 诇砖诇砖讛 爪专讬讱 砖讬讞诇拽讜 讘砖讜讛 讞诇拽 讻讞诇拽, 讜讻谉 讻讗谉 讛砖驻注讛 讝讗转 讛讬转讛 讘转讜专转 爪讚拽讛, 诇讻谉 砖诇砖讛 砖讜转驻讬诐 讗诇讜 砖讛诐 讛讗讚诐 讜讛讗讚诪讛 讜讛讘讛诪讛 诇拽讞讜 讞诇拽讬诐 砖讜讬诐 讜诇讻讱 讛讬转讛 砖讘讜诇转 砖讘讛 讛转讘讜讗讛 砖讛讬讗 讟讜讘转 讛讗讚诐 讜讟讜讘转 讛讗讚诪讛 讝专转讬讬诐 讜讛拽谞讛 砖讛讜讗 讟讜讘转 讛讘讛诪讛 讝专转.
讙诐 谞专讗讛 诇讬 讛讬讛 诪讗讻诇 讛讗讚诐 砖谞讬 砖诇讬砖讬诐 讻谞讙讚 砖谞讬 砖诇讬砖讬 讛讞住讚 砖讛诐 讻"讚 讻"讚 砖讛讘讟讬讞 讛砖讬"转 诇讻谞住转 讬砖专讗诇 讘住讜讚 (讬砖注讬讛讜 谞讚, 讬讘) '讜职砖址讉诪职转执旨讬 讻址旨讚职讻止讚 砖执讈诪职砖止讈转址讬执讱职'.
讜谞专讗讛 诇讬 讘住"讚 砖谞专诪讝讜 讗诇讜 讛砖谞讬 砖诇讬砖讬诐 讜砖诇讬砖 讘讗讜诪专讜 '谞止砖值讉讗 讗植诇只诪止旨转指讬讜' (转讛诇讬诐 拽讻讜, 讜), 讻讬 讛谞讜砖讗 注诇 讙讘讜 诪砖讗 谞驻讜讞 砖谞讞砖讘 讻砖转讬 讗诇讜诪讜转 诪爪讚 讛讻讜讘讚 砖讛讜讗 讛讗讬讻讜转 讜诪爪讚 讛谞讜驻讞 砖讛讜讗 讛讻诪讜转 讛谞讛 讝讛 诪讜讻专讞 砖讬讻驻讜祝 拽讜诪转讜 转讞转 讛诪砖讗 讜讗讬谉 谞讬讻专转 拽讜诪转讜 诪讗讞讜专讬讜 讗诇讗 诪谉 讛讗专讻讜讘讛 讜诇诪讟讛 砖谞诪爪讗 砖谞讬 砖诇讬砖讬 拽讜诪转讜 谞讻住讬转 讜砖诇讬砖 谞讙诇讬转, 讜讻谉 讻讗谉 讛讞诇拽讬诐 谞讞诇拽讜 诇砖谞讬 砖诇讬砖讬诐 讜砖诇讬砖 讜诇讻讱 讗诪专 '谞止砖值讉讗 讗植诇只诪止旨转指讬讜'.



讘旨职讛址谞指讱职 砖讈侄讘址注 砖讈指谞执讬诐, 诪址讗讬 讗指讻讜旨诇?. 驻讬专讜砖 讻讬讜谉 讚讗诪专 诇砖讜谉 讬转专 讘讗讜诪专讜 '讗侄诇 讛指讗指专侄抓' (诪诇讻讬诐 讘' 讞, 讗) 讚讛讜讛 诇讬讛 诇诪讬诪专 '讜职讙址诐 讘指旨讗 砖侄讈讘址注 砖指讈谞执讬诐' 讗诇讗 讚讛专注讘 诇讗 讛讬讛 诇讘谞讬 讗讚诐 砖讘注 砖谞讬诐, 讻讬 讘谞讬 讗讚诐 讛讬讛 诇讛诐 转讘讜讗讛 讜讚讙谉 诇讗讻讜诇 讘砖转讬诐 讗讜 讘砖诇砖 砖谞讬诐 讜诇讗 讛专讙讬砖讜 讘专注讘 讜专拽 讗诇 讛讗专抓 讛讬讛 砖讘注 砖谞讬诐 讙诪讜专讬诐 砖诇讗 谞转谞讛 讛讗专抓 驻专讬讛 讻诇诇, 讜诇讻谉 讚讬讬拽 拽专讗 讜讗诪专 '讜职讙址诐 讘指旨讗 讗侄诇 讛指讗指专侄抓' 讜诇讻讱 砖讜讗诇 注诇 讘谞讬 讗讚诐 诪址讗讬 讗指讻讜旨诇 讘旨职讛址谞指讱职 砖讈指谞执讬诐 砖讘讗诇讜 讛砖讘注 砖谞讬诐? 讜诪砖谞讬 讛指讻执讬 讗指诪址专 专址讘旨执讬 讬讜止讞指谞指谉: 砖讈指谞指讛 专执讗砖讈讜止谞指讛 讗指讻职诇讜旨 诪址讛 砖旨讈侄讘旨址讘旨指转旨执讬诐 讜讻讜', 讚谞诪爪讗 讘专讗砖讜谞讛 讜讘砖谞讬讛 讗讻诇讜 讜诇讗 讛专讙讬砖讜 讘专注讘.



讗指诪址专 讛址拽旨指讚讜止砖讈 讘旨指专讜旨讱职 讛讜旨讗: 诇止讗 讗指讘讜止讗 讘旨执讬专讜旨砖讈指诇址讬执诐 砖讈侄诇 诪址注职诇指讛, 注址讚 砖讈侄讗指讘讜止讗 讘旨执讬专讜旨砖讈指诇址讬执诐 砖讈侄诇 诪址讟旨指讛. 讬砖 诇讛讘讬谉 讛讬讻讗 专诪讬讝讛 讬专讜砖诇讬诐 砖诇 诪讟讛 讘诪讛 砖讗诪专 (讛讜砖注 讬讗, 讟) '讘职旨拽执专职讘职旨讱指 拽指讚讜止砖讈 讜职诇止讗 讗指讘讜止讗 讘职旨注执讬专'?
讜谞专讗讛 诇讬 讘住"讚 讻讬 讬专讜砖诇诐 讻转讬讘 讘诇讗 讬讜"讚, 讜注讜诇讛 诪住驻专 转"讬 拽驻"讜, 讜讛讬讬谞讜 专诪讜讝 讘讛 砖谞讬 讛砖驻注讜转 讗讞转 讛砖驻注转 转"讬 砖讛讜讗 诪住驻专 拽指讚讜止砖讈 [410] 讜讛砖谞讬讛 讛砖驻注转 砖砖讛 驻注诪讬诐 讗值志诇 讘砖砖讛 拽爪讜讜转 砖诇讛 砖注讜诇讬诐 诪住驻专 拽驻"讜 [31脳6=186] 讜诇驻讬 讝讛 讗讜诪专讜 讘职旨拽执专职讘职旨讱指 '拽指讚讜止砖讈' 讜职'诇止讗' 讛谞讛 谞专诪讝 讘砖转讬 转讬讘讜转 讗诇讜 砖转讬 讛砖驻注讜转 讛谞讝讻专 讛专诪讜讝讬诐 讘砖诐 讬专讜砖诇讬诐 砖诇 诪讟讛 砖讛诐 诪住驻专 转"讬 讘转讬讘转 拽指讚讜止砖讈 [410], 讜诪住驻专 砖砖讛 砖诪讜转 讗诪专 诇讜 讘转讬讘转 讜职诇止讗 砖讛讜讗 讜讗"讜 讗值志诇 讜讗诪专 讘职旨拽执专职讘职旨讱指 '拽指讚讜止砖讈 讜职诇止讗' 砖讛诐 讛砖驻注讜转 讬专讜砖诇讬诐 砖诇 诪讟讛, 讗讝 '讗指讘讜止讗 讘职旨注执讬专' 讛讬讗 讬专讜砖诇讬诐 砖诇 诪注诇讛. 讜讗诪专 (转讛诇讬诐 拽讻讘, 讙) '讬职专讜旨砖指讈诇址鈥嵵醋� 讛址讘职旨谞讜旨讬指讛 讻职旨注执讬专 砖侄讈讞只讘职旨专指讛 诇指旨讛旨 讬址讞职讚指旨讜' 讻诇讜诪专 讬专讜砖诇讬诐 讘讗讜转 讛"讗 讚砖诪讗 拽讚讬砖讗 讘谞讜讬讛 讜讝讛讜 讛址讘职旨谞讜旨讬指讛 讛"讗 讘谞讜讬讛 讜诇讻谉 讛讬讗 讻职旨注执讬专 砖侄讈讞只讘职旨专指讛 诇指旨讛旨 讻诇讜诪专 诇讛"讗 讛讬讗 讬专讜砖诇讬诐 砖诇 诪注诇讛 砖讛讬讗 住讜讚 讛"讗 讚砖诪讗 拽讚讬砖讗.



诪址讗讬 讚旨执讻职转执讬讘: (讬专诪讬讛讜 讬, 讞) "讜旨讘职讗址讞址转 讬执讘职注植专讜旨 讜职讬执讻旨指住职诇讜旨 诪讜旨住址专 讛植讘指诇执讬诐 注值抓 讛讜旨讗"? 讗指诪址专 诇值讬讛旨: 讛指讻执讬 讗指诪址专 专址讘旨执讬 讬讜止讞指谞指谉: 讗址讞址转 讛执讬讗, 砖讈侄诪旨址讘职注侄专侄转 专职砖讈指注执讬诐 讘旨址讙旨值讬讛执谞旨止诐, 诪址讗讬 讛执讬讗? 注植讘讜止讚指讛 讝指专指讛!. 驻讬专讜砖 讚讛注讜讘讚 注讘讜讚讛 讝专讛 注讜讘专 注诇 砖转讬 讚讘专讜转 诪注砖专转 讛讚讘专讜转, 讗砖专 讛诐 诪驻讬 讛讙讘讜专讛 砖诪注谞讜诐, 砖讛诐 '讗指谞止讻执讬 讜职诇止讗 讬执讛职讬侄讛 诇职讱指' (砖诪讜转 讻, 讘) 讜注诇 讝讛 讗诪专 砖拽讜诇讛 讻砖转讬诐 讜讞讝专 讜注砖讛 讘讬讗讜专 讗讞专 诇诪讗诪专 砖拽讜诇讛 讻砖转讬诐 讜讗诪专 讜讻转讬讘 (讬专诪讬讛讜 讘, 讬) 讻旨执讬 注执讘职专讜旨 讗执讬旨值讬 讻执转旨执讬旨执讬诐 讜旨专职讗讜旨 讜讻讜' 讜讛讬讬谞讜 砖讛专讬注讜 诪砖转讬诐 讗诇讛 砖讛诐 讻转讬讬诐 讜拽讚专讬诐 讜诇讝讛 讗诪专 讜讻转讬讘 讻旨执讬 注执讘职专讜旨 讗执讬旨值讬 讻执转旨执讬旨执讬诐 讜讻讜', 讚讻讜谞转讜 诇讘讗专 讘讝讛 注谞讬谉 砖拽讜诇讛 讻砖转讬诐 讚讗诪专 注诇 注讘讜讚讛 讝专讛.





讞讬讚讜砖讬 专讘讬 注拽讬讘讗 讗讬讙专

转讜住' 讚"讛 讜讘讞讝讬专转讜 讻讜' 讬"诇 讚诇讻诇 讛诪讗讜讞专转. 
拽砖讛 诇讬, 讚诇诪讗 讘讗诪转 讗讜转谉 诇讗 谞讙诪专讜 讘讟"讜 讘谞讬住谉 讜讛注讜诪专 讛拽专讬讘讜 诪讗讜转谉 砖谞讝专注讜 讘讘' 讜讙讚诇讜 讘讬"讘.





讙讘讜专转 讗专讬

诪讜谞讛 讻"讗 讬讜诐 讻讚专讱 砖诪讜谞讛 诪专"讛 注讚 讬讜讛"讻. 专砖"讬 驻讬专砖 讘' 驻讬专讜砖讬诐 讜砖谞讬讛诐 转诪讜讛讬诐 讚讛讗 讚专讘 诇讗讜 讗讗专抓 讬砖专讗诇 拽讗讬 讗诇讗 讗讙讜诇讛 砖注讜砖讬谉 讘' 讬诪讬诐 讟讜讘讬诐 讜住讬诪谞讗 讻讚专讱 砖诪讜谞讛 诪专"讛 注讚 讬讜讛"讻 诇诪讛 诇讬 讜诇讬 谞专讗讛 诇驻专砖 讚讟注诪讗 讬讛讬讘 诇诪讬诇转讗 讘讛讗讬 住讬诪谞讗 诪"讟 讻讬讜谉 砖讛转讞讬诇 砖讜讘 讗讬谞讜 驻讜住拽 讗注"讙 讚住驻讬拽讗 讛讜讗 诪砖讜诐 讚诪专"讛 讜注讚 讬讜讛"讻 诪讜谞讬谉 讘讙讜诇讛 诪讬讜诐 讗' 讚专"讛 讜注砖讬专讬 诇讜 注讜砖讬谉 讬讜讛"讻 讬讜诐 讗讞讚 讜讘注"讻 讛"讟 诪砖讜诐 讚住诪讻讬谞谉 讗专讜讘讗 诇讛拽诇 讘讗讬住讜专 讻专转 讜注讜砖讛讜 讻讜讚讗讬 砖讗诇讜诇 讞住专 讻诇 砖讻谉 砖谞住诪讜讱 讗讛讗讬 专讜讘讗 诇注谞讬谉 讛讝讻专讛 讜诇注砖讜转 砖诪讬谞讬 砖诇 讞讙 讻讗讬诇讜 讛讜讗 讜讚讗讬 砖诪讬谞讬 砖诇 讞讙 讜讻讬讜谉 砖讛转讞讬诇 砖讜讘 讗讬谞讜 驻讜住拽 讜谞驻拽讗 诪讬谞讛 讘讛讗讬 讟注诪讗 讚诇讗 讛讚专 讘讬讛 专讘 讗诇讗 讘讛转讞诇讛 砖讛讜讗 讚讞讙 讜诪讟注诪讗 讚专讜讘讗 讗讘诇 讘讛驻住拽讛 讚驻住讞 讚诇讬讻讗 诇诪讬诪专 讝讬诇 讘转专 专讜讘讗 讗讻转讬 讘砖讬讟转讬讛 拽讗讬 讚驻讜住拽 讘诪讜住驻讬谉 讜讗讜诪专 注讚 诪讜住祝 讚讬讜诐 讘' 讜讞讜讝专 讜驻讜住拽:


讜讘讛讻讬 谞讬讞讗 诇讬 讛讗 讚讗讬爪讟专讬讱 讛讙诪专讗 诇拽讘讜注 讛诇讻讛 讚讻讬讜谉 砖讛转讞讬诇 砖讜讘 讗讬谞讜 驻讜住拽. 讚驻砖讬讟讗 讻讬讜谉 讚专"砖 讜专讘讗 讛讻讬 住讘讬专讗 诇讛讜 讜讗祝 专讘 讛讚专 讘讬讛 讛讜讛 诇讬讛 砖诪讜讗诇 讬讞讬讚讗讛 诇讙讘讬讬讛讜 讜驻砖讬讟讗 讚讛诇讻讛 讻专讘讬诐 讗讘诇 诇诪讗讬 讚驻讬' 讗转讬 砖驻讬专 讚讗注"讙 讚拽讬讬诪讬 讘讛转讞诇讛 讚讞讙 讘讞讚讗 砖讬讟讛 诪"诪 讘讛驻住拽讛 讚驻住讞 诇讗 拽讬讬诪讬 讚砖诪注 诪讬谞讛 诪住讬诪谞讗 讚讬讛讬讘 专讘 讚讚讜拽讗 讘讛转讞讬诇 砖讜讘 讗讬谞讜 驻讜住拽 讛讚专 讘讬讛 讗讘诇 讘讛驻住拽讛 拽讗讬 讘砖讬讟讛 专讗砖讜谞讛 讚驻讜住拽 讘诪讜住祝 讜讞讜讝专 讜诪讝讻讬专 注讚 诪讜住祝 讬讜诐 讘' 讜讻诇 砖讻谉 诇砖诪讜讗诇 讚讗驻讬诇讜 诪讛转讞诇讛 诇讗 讛讚专 讘讬讛 讻"砖 诪讛驻住拽讛 讚住"诇 讚讞讜讝专 讜诪讝讻讬专 讜专"砖 讜专讘讗 讚诇讗 讬讛讘讬 住讬诪谞讗 诇讛转讞诇讛 讗诇讗 讗诪专讬 住转诪讗 讻讬讜谉 砖讛转讞讬诇 砖讜讘 讗讬谞讜 驻讜住拽 讜诇讚讬讚讛讜 砖讜讛 讛驻住拽讛 诇讛转讞诇讛 讻诪讜 砖讛转诐 砖讜讘 讗讬谞讜 驻讜住拽 讛"谞 讘讛驻住拽讛 砖讜讘 讗讬谞讜 诪讝讻讬专 讜讛"诇 专讘 讜砖诪讜讗诇 谞讙讚 专讘 砖砖转 讜专讘讗 转专讬 诇讙讘讬 转专讬 讘讛驻住拽讛 诪砖讜诐 讛讻讬 讗讬爪讟专讬讱 讛讙诪专讗 诇驻住讜拽 讻讬讜谉 砖讛转讞讬诇 砖讜讘 讗讬谞讜 驻讜住拽 住转诪讗 讜诇讗 诪讟注诪讗 讚专讘 讜诇驻"讝 讘讛驻住拽讛 谞诪讬 讻讬讜谉 砖驻住拽 砖讜讘 讗讬谞讜 诪讝讻讬专 讗驻讬诇讜 注专讘讬转 讜砖讞专讬转 讚讬讜诐 讘:


专讘讬 诪讗讬专 讗讜诪专 注讚 砖讬爪讗 谞讬住谉 砖谞讗诪专 讜讬讜专讚 诇讻诐 讜讙讜' 拽砖讛 诇讬 讛讗 诪驻专砖 讘讙诪专讗 讚讘讬诪讬 讬讜讗诇 谞转拽讬讬诐 诪拽专讗 讝讛 讚讬专讚 诇讛诐 专讘讬注讛 砖谞讬讛 讘讛' 讘谞讬住谉 讜讘讗讜转讛 砖谞讛 讙讚诇讛 讛转讘讜讗讛 讘讗讞讚 注砖专 讬讜诐 注"讬 谞住. 讜讗"讻 讗讬谉 诪讻讗谉 专讗讬讛 讚讝诪谉 讙砖诪讬诐 讛讜讗 诇讗讞专 讛驻住讞 注讚 砖讬爪讗 谞讬住谉 讜讚诇讗 讻专"讬 讚讗诪专 注讚 砖讬注讘讜专 驻住讞 讛讗 专讘讬注讛 讝讜 讬专讚 诇讛诐 讘讛' 讘谞讬住谉 讛专讘讛 讬诪讬诐 拽讜讚诐 诇驻住讞. 讜注讜讚 讛讗 讗讬谉 诪转驻诇诇讬谉 注诇 讛讚讘专 砖讛讜讗 砖谞讜讬 讛讟讘注 讜诪谞讛讙 讛注讜诇诐:


讚转谞谉 讬讜专讛 讘诪专讞砖讜讜谉. 讚转谞讬讗 讙专住讬谞谉 讚讘专讬讬转讗 讛讬讗 诇拽诪谉 讜诇讗 诪转谞讬转讬谉:





驻转讞 注讬谞讬诐

讗讞转 讛讬讗 砖诪讘注专转 专砖注讬诐 讘讙讛谞诐 诪讗讬 讛讬讗 注"讝 讜讻讜' 讗驻砖专 讘诪"砖 专讝"诇 专砖注讬诐 讗驻讬诇讜 注诇 驻转讞讛 砖诇 讙讛讬谞诐 讗讬谞诐 讞讜讝专讬诐 讜讝"砖 讬讘注专讜 砖诪讘注专转 专砖注讬诐 讘讙讛谞诐. 讜注讻"讝 讜讬讻住诇讜 砖讗讬谞诐 讞讜讝专讬诐. 讜讘讻转讜讘 讗驻砖专 诇驻专砖 讘诪"砖 讛专诪讘"诐 讘转讞讬诇转 讛诇讻讜转 注"讝 讚讘转讞讬诇讛 讟注讜 诇注讘讜讚 诇讻讻讘 讗讜 诪讝诇 砖讬讛讬讛 讗诪爪注讬 讘讬谞讜 诇讘讬谉 拽讜谞讜. 讜讗讞"讱 注注"讝 诪诪砖 讜讝"砖 讜讘讗讞转 讬讘注专讜 诇讞砖讜讘 砖讬讛讬讛 诇讛诐 讗诪爪注讬 讜讗讞"讱 讜讬讻住诇讜 砖注注"讝 诪诪砖:

